Δικαστική ανθρωπολογική διερεύνηση ανθρώπινων υπολειμμάτων ανευρεθέντων στην παράκτια ζώνη περιοχών της Ελλάδος
Creators: name: Κυπιρτίδου, Αλεξάνδρα Αναστασίου
Publisher: name: Aristotle University of Thessaloniki
Year: 2021
Subjects: Οστικές αλλοιώσεις
Θαλάσσια οικοσυστήματα
Δικαστική ανθρωπολογία
Marine environments
Bone alterations
Forensic anthropology

description: Η παρούσα διπλωματική εργασία πραγματεύεται την ανθρωπολογική διερεύνηση ανθρώπινων υπολειμμάτων δικαστικού ενδιαφέροντος ανευρεθέντων στην παράκτια ζώνη περιοχών της Ελλάδος. Ως υλικό της εργασίας αποτέλεσαν περιστατικά του Εργαστηρίου Ιατροδικαστικής και Τοξικολογίας της Ιατρικής Σχολής ΕΚΠΑ που έχουν ανευρεθεί σε παράκτιες περιοχές της Ελλάδος από το 1999 έως σήμερα και έχουν υποβληθεί σε δικαστική ανθρωπολογική εξέταση. Οι κατηγορίες που καταγράφηκαν ήταν οι υπηρεσίες που αποστέλλουν την κάθε υπόθεση για εξέταση, η εποχή που ανευρίσκονται τα ανθρώπινα υπολείμματα, το φύλο, η ηλικία και η φυλετική καταγωγή των εξετασθέντων ατόμων όπου ήταν δυνατό να αναγνωριστεί, ο χρόνος που έχει παρέλθει από τον θάνατο, η κατάσταση διατήρησης της σορού, η δυνατότητα ταυτοποίησης, οι μέθοδοι που χρησιμοποιήθηκαν για την αναγνώρισητου ατόμου, η χρονική αλληλουχία απεξάρθρωσης της σορού και οι παράγοντες που επιδρούν στις αλλοιώσεις που παρατηρούνται σε σορούς που ανευρίσκονται σε υδάτινα περιβάλλοντα. Η μέθοδος που χρησιμοποιήθηκε για τη στατιστική ανάλυση των δεδομένων ήταν οι στατιστικές συσχετίσεις μεταξύ κάποιων κατηγοριών, καθώς και ο υπολογισμός των συχνοτήτων παρατήρησης των μεταβλητών της κάθε κατηγορίας. Τα αποτελέσματα είχαν μεγάλη συσχέτιση με τις πληροφορίες που λήφθηκαν από τις βιβλιογραφικές πηγές και επιβεβαιώθηκαν. Όσον αφορά στη χρονική αλληλουχία απεξάρθρωσης της κάθε σορού το κρανίο (61,70%), οι πλευρές, οι θωρακικοί και οσφυϊκοί σπόνδυλοι (51,06%) και το μηριαίο οστό (62,77%) αποτελούν τα οστά που ανευρίσκονται συχνότερα. Σπανιότερα ανευρίσκονται τα καρπιαία οστά-μετακάρπια (29,79%), οι αυχενικοί σπόνδυλοι (40,43%) και τα ταρσιαία οστά-μετατάρσια (28,72%). Οι καλοκαιρινοί μήνες αποτελούν τους μήνες που ανευρίσκονται συχνότερα οι σοροί εξαιτίας της μεγαλύτερης κίνησης, κυρίως στις παραλίες. Τα αποτελέσματα της έρευνας αναμένεται ότι θα συμβάλλουν σημαντικά στη δικαστική ανθρωπολογική διερεύνηση περιστατικών που ανευρίσκονται σε υδάτινα περιβάλλοντα.
description: The present dissertation deals with the anthropological investigation of human remains of forensic interest recovered from coastal areas of Greece. A number of cases submitted from 1999 until todayto the Department of Forensic Medicine and Toxicology, School of Medicine of National and Kapodistrian University of Athens for forensic anthropological evaluation were examined. The categories recorded were the services that send each case for examination, the time the human remains are found, the sex, age and racial affiliation of the examined individuals where it was possible to identify them, the time since death, the state of preservation of the body, the possibility of identification, the methods used for identification, the disarticulation sequence, and the factors affecting the alterations observed in bodies found in aquatic environments. The method used for the statistical analysis of the data was the statistical correlations between some categories, as well as the calculation of the observation frequencies of the variables of each category. The results were highly correlated with the information obtained from the literature sources and confirmed. Regarding the disarticulation sequence, the skull (61.70%), the ribs, the thoracic and lumbar vertebrae (51.06%) and the femur (62.77%) are the most frequently found bones. The carpal bones-metacarpals (29.79%), the cervical vertebrae (40.43%) and the tarsal bones-metatarsals (28.72%) are less common. The summer months are the months when bodies are most often found due to the greater traffic, especially on the beaches. The results of the research are expected to make a significant contribution to the forensic anthropological investigation of incidents found in aquatic environments.
description: Σε συνεργασία με: Ιστορίας και Εθνολογίας (Δημοκρίτειο Πανεπιστήμιο Θράκης)